CELEX: 62022CN0021
Language: sk
Date: 2022-01-07 00:00:00
Title: Vec C-21/22: Návrh na začatie prejudiciálneho konania, ktorý podal Sąd Okręgowy w Opolu (Poľsko) 7. januára 2022 – OP

16.5.2022   
            
            
               SK
            
            
               Úradný vestník Európskej únie
            
            
               C 198/20
            
         
      Návrh na začatie prejudiciálneho konania, ktorý podal Sąd Okręgowy w Opolu (Poľsko) 7. januára 2022 – OP
      (Vec C-21/22)
      (2022/C 198/29)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Okręgowy w Opolu
      
         Účastníci konania pred vnútroštátnym súdom
      
      
         Žalobkyňa: OP
      
         Ďalší účastník konania: Notariusz Justyna Gawlica
      
         Prejudiciálne otázky
      
      
                  1.
               
               
                  Má sa článok 22 nariadenia Európskeho parlamentu a Rady (EÚ) č. 650/2012 zo 4. júla 2012 o právomoci, rozhodnom práve, uznávaní a výkone rozhodnutí a prijatí a výkone verejných listín v dedičských veciach a o zavedení európskeho osvedčenia o dedičstve (1) vykladať v tom zmysle, že osoba, ktorá nie je občanom Európskej únie, má právo zvoliť si právo domovského štátu za právo, ktorým sa bude spravovať dedenie jej celého dedičstva?
               
            
                  2.
               
               
                  Má sa článok 75 v spojení s článkom 22 uvedeného nariadenia č. 650/2012 vykladať v tom zmysle, že v prípade, keď bilaterálna zmluva uzatvorená medzi členským štátom a tretím štátom neupravuje voľbu práva v dedičskej veci, ale stanovuje rozhodné právo v dedičskej veci, štátny príslušník takéhoto tretieho štátu, ktorý býva v členskom štáte viazanom touto bilaterálnou zmluvou, si môže zvoliť právo?
               
            
         (1)  Ú. v. EÚ L 201, 2012, s. 107.